section_heading: Dobivanje koncesije za digitalnu televiziju
paragraph_text: Na sjednici Vijeća HAKOM-a, održanoj 24. travnja 2009. godine, Vijeće HAKOM-a je donijelo odluku o izdavanju dozvole Odašiljačima i vezama d.o.o. za upravljanje mrežama digitalne televizije (MUX A i MUX B), a nakon provedenog natječaja. Od dvije dostavljene ponude na natječaj (OiV d.o.o i HT-Hrvatske telekomunikacije d.d.), Vijeće je boljom ocijenilo ponudu OIV-a. Dozvola se izdaje za uporabu radiofrekvencijskog spektra za pružanje usluge upravljanja elektroničkim komunikacijskim mrežama digitalne televizije na državnoj razini, u trajanju 10 godina.